Babalykie in Bloem-asblik gevindArgieffoto ŉ Pasgebore babadogtertjie is Maandag dood aangetref in ŉ plastieksak in ŉ asblik in Bloemfontein in die Vrystaat. Nick Dollman, woordvoerder van Netcare 911, het gesê ŉ skoonmaker het die baba gevind in ŉ asblik in een van die badkamers by ŉ winkelsentrum in die Willows-gebied in Bloemfontein. “Die skoonmaker het daarna hulp ontbied. Paramedici het ondersoek ingestel, maar dit was duidelik die baba was reeds ŉ geruime tyd dood.” Die polisie stel ondersoek in.